**Izziņa par atzinumos sniegtajiem iebildumiem**

**Ministru kabineta rīkojuma projektam “Par Jelgavas novada pašvaldības nekustamā īpašuma “Grīvas ceļš” pārņemšanu valsts īpašumā” (VSS-247)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai **elektronisko saskaņošanu**

Datums **no 2020. gada 19. augusta līdz 25. augustam**

**atkārtoti no 2020. gada 27. augusta līdz 3. septembrim**

**Tieslietu ministrija**

**Finanšu ministrija**

**Vides aizsardzības un reģionālās attīstības ministrija**

**Latvijas Pašvaldību savienība**

Saskaņošanas dalībnieki izskatīja šādu ministriju

(citu institūciju) iebildumus **Finanšu ministrijas 2020.gada 2.aprīļa iebildums.**

**Finanšu ministrijas 2020.gada 25.augusta iebildums .**

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Finanšu ministrija** (02.04.2020. atzinums Nr. 12/A-7/1653) |  |  |
| 1. | Ministru kabineta rīkojuma projekta „Par Jelgavas novada pašvaldības nekustamā īpašuma “Grīvas ceļš” pārņemšanu valsts īpašumā sākotnējās ietekmes novērtējuma ziņojums (turpmāk -anotācija) I sadaļas 2.punkts | Rīkojuma projekta 1.punkts paredz pārņemt bez atlīdzības valsts īpašumā un nodot Zemkopības ministrijas valdījumā Jelgavas novada pašvaldības īpašumā esošo nekustamo īpašumu “Grīvas ceļš” (nekustamā īpašuma kadastra Nr. 5462 007 0130) – zemes vienību (zemes vienības kadastra apzīmējums 5462 007 0128) 0,45 ha platībā – Līvbērzes pagastā, Jelgavas novadā (turpmāk – nekustamais īpašums). Anotācijas I sadaļas 2.punktā (1.lpp.) ir norādīts, ka, lai nodrošinātu akciju sabiedrības “Latvijas valsts meži” (turpmāk – sabiedrība) valdījumā esošā valsts nekustamā īpašuma “Līvbērzes mežs” (kadastra Nr. 5462 004 0018) Jelgavas novadā, Līvbērzes pagastā apsaimniekošanu, kā arī iespēju piekļūt sabiedrības apsaimniekošanā esošam īpašumam, sabiedrība plāno būvēt meža autoceļu, kas šķērsos pašvaldības nekustamo īpašumu “Grīvas ceļš” un, lai veiksmīgi īstenotu valstij piekrītošo un īpašumā esošo meža zemes apsaimniekošanu un aizsardzību, minētais pašvaldības nekustamais īpašums ir jāpārņem valsts īpašumā. Atbilstoši Ministru kabineta 2018.gada 12.jūnija noteikumu Nr.326 “Būvju klasifikācijas noteikumi” pielikumam autoceļi ir klasificēti kā inženierbūves.  Ņemot vērā iepriekš minēto, lūdzam papildināt anotāciju ar informāciju, vai izbūvei paredzētais meža autoceļš būtu uzskatāms par inženierbūvi un kam piederēs īpašumtiesības uz šo inženierbūvi. | **Ņemts vērā.** Anotācija precizēta.  Zemkopības ministrija paskaidro, ka atbilstoši Ministru kabineta 2018.gada 12.jūnija noteikumu Nr.326 “Būvju klasifikācijas noteikumi” pielikuma 132.punktam meža ceļš kvalificēts kā inženierbūve-transporta būve. Saskaņā ar Jelgavas novada domes 2019. gada 26. jūnija lēmumu „Par zemes vienības daļas atsavināšanu ceļa būvniecībai (Grīvas ceļš, Līvbērzes pag.)” 1.punktā un 4.punktā norādīto pašvaldība pilnvaroja akciju sabiedrības “Latvijas valsts meži” (turpmāk – sabiedrība) izstrādāt zemes ierīcības projektu, lai atdalītu meža autoceļa “Grīvas ceļš” būvniecībai nepieciešamo platību, izveidojot to kā patstāvīgu īpašumu, un iesniegt dokumentus Valsts zemes dienestā datu aktualizācijai Nekustamā īpašuma valsts kadastra informācijas sistēmas datos, kur sabiedrība tiks reģistrēta kā izbūvētās inženierbūves tiesiskā valdītāja. Ievērojot Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 29.punktu un likuma “Par nekustamā īpašuma ierakstīšanu zemesgrāmatās” 17.panta 3.punktu, noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai kadastra subjekts – sabiedrība – ierosinātu Kadastra informācijas sistēmā reģistrēt minēto inženierbūvi. | Lūdzu skatīt precizēto anotāciju. |
|  |  | **Finanšu ministrija (**25.08.2020 e-pasta ziņojums Nr.10.1-6/7-1/780**):** |  |  |
| 2. | Ministru kabineta rīkojuma projekta „Par Jelgavas novada pašvaldības nekustamā īpašuma “Grīvas ceļš” pārņemšanu valsts īpašumā sākotnējās ietekmes novērtējuma ziņojums (turpmāk -anotācija) I sadaļas 2.punkts | Rīkojuma projekta 1.punkts paredz pārņemt bez atlīdzības valsts īpašumā un nodot Zemkopības ministrijas valdījumā Jelgavas novada pašvaldības īpašumā esošo nekustamo īpašumu "Grīvas ceļš" (nekustamā īpašuma kadastra Nr. 5462 007 0130) – zemes vienību (zemes vienības kadastra apzīmējums 5462 007 0128) 0,45 ha platībā – Līvbērzes pagastā, Jelgavas novadā (turpmāk – nekustamais īpašums). Anotācijas I sadaļas 2.punktā (1.un 2.lpp.) ir norādīts, ka, lai veiksmīgi īstenotu valstij piekrītošo un īpašumā esošo meža zemes apsaimniekošanu un aizsardzību, nekustamais īpašums ir jāpārņem valsts īpašumā un jānodod valsts akciju sabiedrībai “Latvijas valsts meži” (turpmāk – sabiedrība) pārvaldīšanā, lai sabiedrība par saviem līdzekļiem uz tās izbūvētu inženierbūvi – meža autoceļu, kā arī ir norādīts, ka Valsts zemes dienesta Kadastra informācijas sistēmā sabiedrība tiks reģistrēta kā izbūvētās inženierbūves tiesiskā valdītāja.  Atbilstoši likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtajai daļai ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam. Citas personas īpašuma tiesības uz šādām ēkām (būvēm) var iegūt, ja tiesa apmierinājusi šo personu prasību atzīt īpašuma tiesības uz attiecīgajiem objektiem.  Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.  Nekustamā īpašuma valsts kadastra likuma 7.panta trešās daļas 1.punkts noteic, ka šā likuma izpratnē par lietotāju atzīstama persona, kurai īpašnieks, tiesiskais valdītājs vai normatīvajos aktos noteiktajos gadījumos vietējā pašvaldība vai valsts institūcija nodevusi lietojumā nekustamo īpašumu, nekustamā īpašuma objektu vai zemes vienības daļu, izņemot gadījumu, kad tas izdarīts uz nomas līguma pamata.  Atbilstoši Meža likuma 4.panta otrajai daļai valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic sabiedrība, kas nodibināta valsts meža īpašuma pārvaldīšanai un apsaimniekošanai.    Ņemot vērā minēto, lūdzam izvērtēt iespēju Valsts zemes dienesta Kadastra informācijas sistēmā sabiedrību reģistrēt kā izbūvētās inženierbūves pārvaldītāju vai lietotāju, nevis tiesisko valdītāju. | **Ņemts vērā.** Anotācija papildināta.  Zemkopības ministrija izvērtēja Finanšu ministrijas ierosinājumu – iespēju Valsts zemes dienesta Kadastra informācijas sistēmā sabiedrību reģistrēt kā izbūvētās inženierbūves pārvaldītāju vai lietotāju, nevis tiesisko valdītāju.  Zemkopības ministrija atkārtoti paskaidro, ka Ministru kabineta rīkojuma projekta anotācijā ir sniegts izvērsts tiesiskais pamatojums un skaidrojums par to, kādēļ Valsts zemes dienesta Nekustamā īpašuma valsts kadastra informācijas sistēmā sabiedrība tiks reģistrēta kā pašas būvēto inženierbūvju tiesiskā valdītāja (lūdzu skatīt arī izziņas 1.punktu).  Papildus norādām, ka Nekustamā īpašuma valsts kadastra likuma 7. panta trešās daļas 1. punkta izpratnē sabiedrību nevar atzīst par būves lietotāju, jo valsts institūcija (šajā gadījumā Zemkopības ministrija) nevar nodot tai lietojumā nekustamā īpašuma objektu, kas nav uzbūvēts par valsts budžeta līdzekļiem.  Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju atzīstama: “..attiecībā uz būvi — persona, kurai ar līgumu, izņemot līgumu par apbūves tiesības piešķiršanu, noteiktas tiesības būvēt.”  Starp Zemkopības ministriju un sabiedrību 13.11.2017. ir noslēgts Valsts nekustamā īpašuma pārvaldīšanas līgums (turpmāk – Pārvaldīšanas līgums), un saskaņā ar šī līguma 2.2.5. apakšpunktu sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas sabiedrības būvesuz laiku, kas nav ilgāks par 30 gadiem.  Zemkopības ministrija par sabiedrības līdzekļiem izbūvēto inženierbūvi tiesiskajā valdījumā iegūs saskaņā ar minētā līguma noteikumiem, jo, ievērojot Civillikuma normas, zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, jo tā kļūst par zemes gabala būtisku daļu. | Lūdzu skatīt precizēto anotāciju. |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Tamāra Rasnača

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamenta  Valsts īpašuma nodaļas vecākā referente |
| (amats) |
| Tālr:67027517 |
| (tālruņa un faksa numurs) |
| [Tamara.Rasnaca @zm.gov.lv](mailto:Peteris.Libietis@zm.gov.lv) |
| (e-pasta adrese) |